google/wiki40b huggingface dataset:
Fredriksenøya

Fredriksenøya er en øy 2,5 nautiske mil lang og 0,5 nautiske mil bred, og som ligger 0,5 nautiske mil sørøst for Powell Island i Sør-Orknøyene. Den ble oppdaget av kaptein Nathaniel Palmer og kaptein George Powell på deres sjøreise i desember 1821 og navnsatt av den norske hvalfangeren Petter Sørlle, som kartla øya under hvalfangst i 1912–13.
Anspert

Anspert (muligens født i Biassono, død 7. desember 881 i Milano) var erkebiskop av Milano fra 861 til 881.

Bakgrunn

Det er en tradisjon som vil ay Anspert av familien Confalonieri; dette er imidlertid ikke sikker informasjon. Tradisjonen om dette knytter an til hva som er formidlet av Goffredo da Bussero som tilhører 1200-tallet. 
Mens han ennå ikke var blitt biskop, mottok Anspert fra keiser Ludvig II Ansprands gods; Ansdprand hadde drept monarkens bror.

Erkebiskop

Han ble utnevnt til erkebiskop av Milano den 26. juni 868, og under Ludvig II var han missus dominicus (palassinspektør). Han var en vel utdannet mann, og bad irske munker om å grunnlegge erkebiskopens scriptorium i Milano, som ble et senter for fremstillingen av illuminerte manuskripter. 
Den 12. august 875 forflyttet han seg til Brescia, der keiseren like før var avgått med døden. Han organiserte der gravferd og begravelse som så fant sted i basilikaen Sant'Ambrogio i Milano. I januar det påfølgende år deltok han ved kroningen av Karl den skallede i Pavia, og fra den nye konge mottok han  ytterligere territorier ved Cavenago, Vimercate og Ornago. I juli 877 tok han del ved synoden i Ravenna der han fikk utvirket en rekke privilegier for det milanesiske metropolitanerkebispedøme.
Etter Karl den skalledes død i 877 trådte Anspert i konflikt med pave Johannes VIII. Paven gikk inn for Boso av Vienne som ny konge av Italia, mens Milano-erkebiskopen foretrakk Karloman av Bayern. 
Den 1. juli 879 ble han ekskommunisert av paven, som den påfølgende oktober også avsatte ham. Men Anspert forble imidlertid på sin post idet han hadde det milanesiske kleresiets støtte. Erkebiskop Anspert og pave Johannes ble forsonet i forbindelse med at de begge var med på kroningen av Karl den tykke som konge av Italia (6. januay 880) i Ravenna.
Det var under hans tid som erkebiskop av Milano at dette erkebispesete begynte å bli betegnet som ambrosiansk.
Anspert døde i Milano i desember 881 og ble begravet i basilikaen Sant'Ambrogio.
Dolby Digital

Dolby Digital er markedsnavnet for en serie av lydkompresjon (audio compression) teknologier av Dolby Laboratories.
Serbisk Hockeyliga

Serbisk Hockeyliga (Serbisk: Хокејашка лига Србије) er den øverste ishockey ligaen i Serbia. Det er fire lag i det fra 2009-2010 sesongen.
Tysnes (avis)

Tysnes er ei avis som blir utgitt i Tysnes i Hordaland. Avisa ble stiftet i 1953, og kommer ut hver torsdag. Ansvarlig redaktør og daglig leder er Ole Skaten.
Universitetet i Hargeisa

Universitetet i Hargeisa er et offentlig universitet som ligger i hovedstaden til Somaliland, Hargeisa. Universitetet har i overkant av 2600 studenter. Universitetet ble grunnlagt i 27. september 2000.
Titanus (filmselskap)

Titanus er et italiensk filmproduksjonsselskap grunnlagt i 1904 av Gustavo Lombardo.
Selskapet har stått bak hundrevis av filmer, inkludert noen av de viktigste og mest populære innen italiensk film. Eksempel på filmer produsert av Titanus er Leoparden, Taket, Rocco og hans brødre og Utstøtt.
Titanus var spesielt kjent for sine "peplum-filmer", også kalt "sverd og sandal-filmer", historiske kostymedrama, ofte med handling fra bibelsk tid som gjerne forsøkte å etterligne Hollywood-produksjoner med samme tema.
Gasspedal (forlag)

Gasspedal er et norsk forlag med hovedkontor i Bergen. Det ble grunnlagt i 1999 av Audun Lindholm, som fortsatt er redaktør i forlaget. Susanne Christensen og Øystein Vidnes har tidligere vært redaktører, henholdsvis fra 2003 til 2006 og 2003 til 2005.
Gasspedal presenterer seg som "et skandinavisk mikroforlag" på sine nettsider, noe som gjenspeiles i at forlaget utgir tekster på alle skandinaviske språk. Verkene bestilles av forlaget, og utgivelsene til nå har vært samlet under vignetten "Biblioteket Gasspedal". Utgivelsene tøyer gjerne de gjengse krav til sjanger, form og format. 
Gasspedal utgir også publikasjonen "Grønn Kylling (arb. tittel)", en publikasjon som av forlaget beskrives som "[...] et tekst-rhizom, et verksted for friksjon og forstyrrelse, en fanzine for litterære forflytninger."
Latvijas sociāldemokrātiskā strādnieku partija

Latvijas Sociāldemokrātiskā Strādnieku partija («Latvias sosialdemokratiske arbeiderparti», LSDSP) er et sosialdemokratisk politisk parti i Latvia, med røtter tilbake til 1892. LSDSP var, ved siden av Den latviske bondeunionen (LZS), et av de to mest innflytelsesrike partiene i Latvia etter at landet blei uavhengig i kjølvannet av den russiske revolusjon. Partiet var størst i Saeima fram til Kārlis Ulmanis’ statskupp i 1934, da partiet blei forbudt. Under den sovjetiske okkupasjonen fortsatte partiet å være forbudt, da i likhet med andre ikke-kommunistiske partier. Partiet gjenopptok imidlertid sine aktiviteter blant latviere i eksil. 
Da Latvia ble uavhengig igjen i 1990 kom partiet tilbake til landet. Partiet hadde imidlertid problemer med å slå gjennom, da det måtte konkurrere med andre sosialdemokratiske partier, hvorav ett av dem hadde sin opprinnelse i det gamle kommunistpartiet. Ved parlamentsvalget i 1995 stilte disse to partiene, samt et annet sosialdemokratisk parti sammen i en valgallianse, men de lyktes først å komme inn i Saeima etter parlamentsvalget i 1998. I 1999 blei LSDSP slått sammen med det eks-kommunistiske partiet under det tradisjonsrike navnet til LSDSP, men partiet falt likevel ut igjen av Saeima etter valget i 2002 og klarte heller ikke i 2002 å sikre seg representasjon. Partiet ble imidlertid det største partiet ved lokalvalgene i Riga i 1997 og 2001 og etter 2001-valget fikk partiet, med en stemmes overvekt i bystyret, borgermesteren i Riga. Etter 2005 har det imidlertid gått tilbake med partiet og det sitter nå bare med viseborgermesteren.
Feidippides

Feidippides (gresk: Φειδιππίδης, noen ganger kalt Filippides) var en helt i antikkens Hellas, og er den sentrale figuren i myten som har vært inspirasjonen til dagens sportsgren maraton.
Den tradisjonelle fortellingen forteller at Feidippides (ca 530–490 f.Kr.), en athensk budbringer eller hemerodrome oversatt som blant annet «dagsløper», ble sendt til Sparta for anmode om hjelp da den persiske hæren gjorde landgang ved Marathon. Han løp rundt 240 km på to dager. Han løp deretter rundt 42 km fra slagmarken i nærheten av Marathon og til Athen for fortelle om den greske seieren over perserne i slaget ved Marathon (490 f.Kr.) med ordet νικῶμεν, nikomen, «Vi har vunnet!» Deretter falt han sammen og døde.
De fleste omtaler av denne berømte hendelsen har feilaktig tilskrevet fortellingen til historikeren Herodotos, som skrev om perserkrigene i sitt store verk Historier. Isteden er fortellingen antagelig en «romantisk oppfinnelse». Forfatteren Lukian er den eldste kjente kilden til alle de kjente elementene i fortellingen om budbringeren som løp fra Marathon for å fortelle om seieren og deretter døde av utmattelse.
Verneforeningen gamle Drøbak

Historie

I 1950- og 60-årene ble mye av den eldre trehusbebyggelse i Drøbak revet og erstattet av blokkhusbebyggelse i datidens arkitektur. I en liten by som Drøbak ble det etterhvert tydelig at byens miljø var i ferd med å endres og i 1960 årene ville en gruppe av byens borgere gjøre et forsøk på å kontrollere utviklingen. Fru Laura Brun, Greta Christiansen, Molle Midtgarden, Johan Simonsen, Sebby Linnerud Hansen, Kjell Brage Hansen og Helge Reff var sentrale personer i dette initiativ. De første planleggingsmøter fant sted i mai/juni 1971 og foreningen ble konstituert 3. november 1971.
24. april 1972 la foreningen, på et åpent møte, frem forslag til en ny reguleringsplan for det gamle tettstedet Drøbak. Forslaget ble grunnlag for en omfattende reguleringsplan hvor Drøbak ble definert som “antikvarisk spesialområde”. Planen ble vedtatt av Frogn kommune i 1978 og stadfestet samme år. Planen har styrt Drøbaks utvikling i årene siden, med skiftende hell. Den ble i 1991 tatt opp til revidering, men ble utsatt. Revisjonen ble gjenopptatt i 1998, og ny reguleringsplan for antikvarisk område ble stadfestet november 2000. Verneforeningen har siden 1973 hatt ”nabostatus” i alle byggesaker i Antikvarisk Spesialområde Drøbak.
I 2008 ble prosjektet “Riktig Restaurering Drøbak” satt i gang som et samarbeid mellom Verneforeningen, Frogn kommune, Norsk Handverksutvikling (NHU), Riksantikvaren, Fortidsminneforeningen, Follo Museum og Byggenæringens Landsforening (BNL). Prosjektet ble avsluttet november 2010 og videreført i regi av Akershus fylke.

Formenn

1971 - Karl And. Abrahamsen (omkom i drukningsulykke før formell konstituering)
1971 - Hans Solli (fungerende formann frem til første generalforsamling)
1972 - Johan Simonsen
1977 - Sverre H Christophersen
1979 - Jan Våge
1983 - Jan Wold Hansen
1985 - Ingen leder (ledet av arbeidsutvalg)
1987 - Per Willy Færgestad
1991 - Jan Peter Seim
1993 - Arne Bødtker
1994 - Per Willy Færgestad
2010 - Ivar Anders Høivik
2015 - Ingen leder
2016 - Bjørn Loge
Reinspikka Hip Hop

Reinspikka Hip Hop er en musikk-EP med Tungtvann, utgitt i 1999.
Niphopterolophia

Levevis

Disse billene har larver som lever i død ved.

Utbredelse

Arten lever på Java.
Travis Payne

So You Think You Can Dance

Han koreograferte bare ett nummer den første sesongen, rock and roll med Ashlé Dawson og Blake McGrath til «Hound Dog» av Elvis Presley. Han er den eneste som har koreografert rock and roll for So You Think You Can Dance.
Onthotrupes

Levevis

Artene lever gjerne i litt høyereliggende skoger (tåkeskog) på ca. 2000 meter over havet.

Utbredelse

Slekten er utbredt i Mellom-Amerika, hovedsakelig i det sørlige Mexico.
Romaleidae

Utseende

Middelsstore til meget store (noen arter over 25 cm lange), kraftige gresshopper. Denne familien omfatter de største av gresshoppene. Noen arter er kamuflasjefargede mens andre er ganske fargerike, ofte mørkbrune med røde flekker. Bakbeina er kraftige hoppebein, leggene piggete. Flygevingene er vanligvis velutviklede og ofte skarpt røde.

Levevis

Familien kan finnes i mange ulike miljøer, fra ørken til tropisk regnskog. Noen lever på bakken, men det finnes også arter som lever oppe i trekronene. Familien er planteetere, og enkelte kan gjøre noe skade i tropisk jordbruk. Mange arter har sterke farger som signaliserer at de er giftige (aposematisme), særlig gjelder dette nymfene. Noen kan lage en hvesende lyd når de blir forstyrret, eller skille ut et giftig skum fra spiraklene (åndehullene) på siden av kroppen.

Utbredelse

Romaleidae har flest arter i tropiske og varm-tempererte områder av Amerika. Videre finnes det noen få arter i tropisk Asia. De mangler i Afrika, Europa og Australia.
Saint-Nizier-du-Moucherotte

Saint-Nizier-du-Moucherotte er en kommune i departementet Isère i regionen Auvergne-Rhône-Alpes i sydøstre Frankrike. Kommunen ligger i kantonen Villard-de-Lans som tillhører arrondissementet Grenoble. I år 2010 hadde Saint-Nizier-du-Moucherotte 998 innbyggere.
Byen har i tillegg en kjent hoppbakke, Dauphine som ble brukt som hoppbakke under Vinter-OL 1968, samt to ganger i verdenscupen i skihopping.

Befolkningsutvikling

Referanse:INSEE
The Noisettes

The Noisettes er et indie rock band fra London som bastår av vokalist og bassist Shingai Shoniwa, gitarist Dan Smith, og trommeslager Jamie Morrison. Noisettes ble dannet i 2003 da Smith og Shoniwa, tidligere vokalist i Sonarfly, møttes og begynte å spille og skrive låter sammen.
I februar 2007 slapp de debutalbumet What's the time, Mr. Wolf. Bandet har turnert over store deler av Europa og USA og har varmet opp for band som TV on the Radio, Tom Vek, Babyshambles, Bloc Party, Mystery Jets og Muse.
The Noisettes spilte på Hove festivalen i 2007.
Norsk Sau og Geit

Norsk Sau og Geit (NSG) er en faglig medlemsorganisasjon for saue- og geiteholdere i Norge. Fra den ble stiftet 12. mars 1947 og til 2005 het organisasjonen Norsk Sau- og Geitalslag. Organisasjonen er landsdekkende og omfatter per 4. juli 2016 18 fylkeslag (Oslo mangler) og 365 lokallag, med til sammen over 11 000 medlemmer.
NSG jobber for å ivareta småfeholdernes interesser, og virksomheten omfatter medlemskontakt, tidsskriftproduksjon, administrasjon, utviklingsarbeid innen avl av sau og geit og en rekke oppgaver innen utmarks- og beitebruk. NSG er dessuten raseklubb i Norge for de to gjeterhundrasene border collie og working kelpie, og som sådan tilsluttet Norsk Kennel Klub (NKK) gjennom en avtale fra 1985.
Giorgian De Arrascaeta

Landslaget

Han ble tatt ut i Uruguays tropp til VM i fotball 2018 i Russland.
Karduansmakargatan

Karduansmakargatan er en kort gate i Norrmalm i det sentrala Stockholm som forbinder Malmtorgsgatan med Rödbodgatan. Gaten som er to kvartaler lang krysser Drottninggatan. Karduansmakargatan har en variert bebyggelse som varierer fra stormaktstidens palass til 1970-tallets kontorbebyggelse. Gatens navn kommer fra yrkestitelen karduanmakere (garvere).

Bebyggelse

Kvartaleret mellom Rödbodsgatan og Drottninggatan domineres i dag av kontoreiendommer oppført for regeringskansliet i forbindelse med Norrmalmsreguleringen. Sørsiden av gaten domineres av Näringsdepartementets hus oppført 1959-61 av Nils Tesch. Eiendommene har blitt løftet fram som en av de mest verdifulle etterkrigsbygningene på Norrmalm og oppfyller kriteriene for å bli et byggnadsminne (vern) i forhold til kulturminnelovene. I krysset mot Drottninggatan finnes en eldre bevart bankeiendom, Sundsvalls handelsbanks Stockholmskontor oppført 1906-1908 etter tegninger av Thor Thorén. På den nordlige siden dominerer kvarteret av et kontorkompleks oppført i slutten på 1970-tallet i forbindelse med at kvartalets gamle bebyggelse ble revet. Men det Adelcrantzska palatset hovedbygning er bevart og dets sidefasade er vendt mot gaten. To gangbroer over gaten forbinder kontorhusene.
Kvartalet mellom Drottninggatan og Malmtorgsgatan består av førkrigsbebyggelse. I kysset mot Drottninggatan finnes på sørsiden et av Stockholms første funkisbygninger oppført 1928-1929 etter tegninger av arkitekt Wolter Gahn. På andre siden av krysset med adresse Drottninggatan 16 ligger et kontorhus med røtter tilbake til tiden før 1670, selv om det gjennomgikk en omfattende om- og påbygging i 1863. I krysset mot Malmtorgsgatan ligger Nordiska handelsbankens tidligere kontor tegnet av Ernst Stenhammar og ferdigstilt 1920 og Lifförsäkrings AB Nordstjernan tidligere kontoreiendom Brunkhalsen 5 oppført 1897-99 etter tegninger av Erik Josephson.
Hammersborggata (Oslo)

Navnet og historie

Navnet er hentet fra Hammersborghøyden, som har gitt navn til Hammersborgtunnelen og Hammersborg, strøket som ligger rett nordvest for tunnelåpningen. 
Fra 1930 til 2006 het gaten Henrik Ibsens gate etter Henrik Ibsen (1828–1906). Byrådet og bydelsutvalget mente i 2005 at «dagens Henrik Ibsens gate ikke helt er forfatteren ”verdig”», og ønsket at Henrik Ibsens navn skulle knyttes til en annen gate. Drammensveien mellom Frederiks gate / Stortingsgata og Solli plass, som går langs Slottsparken og dessuten har nærhet til Ibsen-museet, fikk derfor navnet Henrik Ibsens gate fra 2006.
Gaten ble anlagt fra Torggata til Akersgata i tiden fra 1924 til 1936, mens strekningen fra Torggata til Storgata ble anlagt fra 1941 til 1945, først i 13 meters bredde, senere med 20 meters bredde mellom Storgata og Calmeyers gate. Her lå Tukthuset med mur rundt, og bygningene som hørte til Tukthuset ble revet fra 1936 og utover i 1940-årene.
NOU 2008:6, Likelønnskommisjonen

NOU 2008:6 «Kjønn og lønn. Fakta, analyser og virkemidler for likelønn» er en norsk offentlig utredning (NOU) fra et utvalg som ble oppnevnt ved kongelig resolusjon 16. juni 2006. Kommisjonens mandat var avgrenset til å vurdere ulikheter i timelønn, mao. ikke problemstillinger knyttet til forskjeller i arbeidstid. Kommisjonen avga sin innstilling til Barne- og likestillingsdepartementet  21. februar 2008. Den ble ledet av Anne Enger og ble referert til som «Likelønnskommisjonen».
Medlemmene i Likelønnskommisjonen var Anne Enger, Erling Barth, Anne-Jorunn Berg, Hege Brækhus, Tom Colbjørnsen, Oddbjørn Raaum , Torgeir Aarvaag Stokke og Hege Torp.

Likelønnskommisjonens forslag

Kommisjonen foreslo at regjeringen bør bidra med omtrent 3 milliarder kroner for å skape «likelønn» mellom menn og kvinner. Bidraget var ment å bidra til et lønnsløft for rundt 100.000 kvinner. Lønnsøkningen skal først og fremst gis til kvinner i yrker hvor mer enn to tredeler er kvinner. Dermed er sykepleiere, førskolelærere og lærere i målgruppen.
Kommisjonen mener et annet tiltak for å utligne forskjellen i gjennomsnittslønn mellom kvinner og menn, er å sikre at mødre og fedre deler foreldrepermisjonen likere. Den foreslo å dele foreldrepermisjonen i tre like store deler, en tredel til mor, en tredel til far, mens den siste tredelen kan fordeles valgfritt.
Fylkesvei 1102

Fylkesvei 1102 går mellom Ørmen og Torp i Fredrikstad kommune. Veiens lengde er 5,5 km.
Frem til 2019 hadde veien betegnelsen Fylkesvei 407.
Jozef Móder

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Abulug (elv)

Abulug (engelsk.: Abulug River) er en elv som har det meste av sitt løp i provinsen Apayao på Filippinene. Dens øvre løp er også kjent under lavnet Apayao. 
Den har utspring i fjellkjeden Cordillera Central nær Mount Magna, nordvest i provinsen Apayao. Munningen der den tømmer seg i Luzonstredet er nær kommunen som også heter Abulug. >Den har en lengde på 175 km og et nedbørfelt på 3362 km². Dens nedbørfelt avgrenses i øst av elven Cagayans og i nordvest av elven Pamplonas nedbørfelter.
Fra sitt uspring, som ligger nær kommunen Calanasan, flyter Abulug i sørøstlig retning i en trang dal, og endrer retning i kommunen Kabugao fra sørøst mot nordøst. Elvedalen blir ganske bred desto nærmere ned mot havet elven kommer. Viktigste sideelv er Tauit, som springer ut ved Mount Bagucan. Sideelven Tabgayagan kommer fra sørvest, og Nagar renner gjennom kommunene Pudtol og Luna.
De mindre sideelvene Sicapao, Dogata, Malabang og Nagbayugan springer ut i sør.
Johan Friso av Oranien-Nassau

Ulykke og dødsfall

17. februar 2012 ble han tatt av et snøskred under skikjøring i Østerrike. Etter ulykken ble prinsen liggende i koma, og det var påvist alvorlig hjerneskade, frem til sin død den 12. august 2013. Han ble først behandlet på Landeskrankenhaus i Innsbruck, før han i begynnelsen av mars 2012 ble overført til Wellington Hospital i hjembyen London. Han hadde siden november 2012 vist minimalt med tegn til bevissthet. I juli 2013 ble han flyttet til palasset Huis ten Bosch i Haag hvor han døde 12. august.
Varðin

Varðin («Varden») er det ledende litteraturtidsskriftet på Færøyene, og har utkommet siden 1921.
Varðin var opprinnelige en kulturforening som ble grunnlagt 1912 og først arbeidet med å utgi barnelitteratur. Fra 1919 ble den en allmenn litteraturforening, og fra 1921 ble den en tidsskriftutgiver. Så godt som samtlige færøyske forfattere har gjennom årene bidratt til tidsskriftet.
Varðins første redaktør var Rikard Long (1921–1931 og 1935–1943), som fikk ry som en førende litteraturkritiker på øyene. Fra 1944–1951 fulgte Hans Andrias Djurhuus som redaktør. Heðin Brú var redaktør 1961–1970, og publiserte blant annet sin oversettelse av Shakespeares Stormen i bladet i denne perioden.
Benjamin Tillett

Fagforeningsleder

I 1887 grunnla Benjamin Tillet fagforeningen Tea Operatives and General Labourers Union ved havnene i Tilbury. Den ble senere omdøpt til Dock, Wharf, Riverside and General Labourers' Union.
Sammen med Annie Besant organiserte han havnearbeiderstreiken i London i 1889 uten fagforeningenes hjelp. Streiken økte likevel fagforeningenes makt, og Tillett var en sentral streikeleder i 1911 og 1912. Sammen med Havelock Wilson, deltok han i dannelsen av National Transport Workers' Federation og National Union of Seamen i 1910.
Havnearbeider-fagforening var den største under dannelsen av Transport and General Workers' Union i 1922, hvor nestlederen Ernest Bevin sørget for sammenslåingen. Bevin ble generalsekretær for den nye fagforeningen, mens Tillet ble dens internasjonale og politiske sekretær frem til 1931, og beholdt sin posisjon frem til fagforenings-kongressen i 1932.

Politisk karriere

Benjamin Tillet var medlem av Fabian Society og var en av grunnleggerne av Independent Labour Party. Senere sluttet han seg til Den sosialdemokratiske føderasjon. På 1880-tallet ble han medlem av Bristol Socialist Society, og reiste mange ganger til denne byen.
Han begynte sin politiske karriere som bystyremedlem av London County Council fra 1892 til 1898. Han ble innvalgt i det britiske parlamentet for Labour Party fra valgkretsen Salford North i periodene 1918–1924 og 1929–1931.
Hans selvbiografi Memories and Reflections ble utgitt i 1931.
Sakristi

Sakristi, fra middelalderlatin sacristia, «som har med de hellige ting å gjøre», er et rom i en kirke som ligger i tilknytning til koret. Dette rommet er brukt til å oppbevare alterbøker, messeklær og hellige kar og er omklednings- og oppholdsrom for presten. Rommet kan også brukes til kirkelige handlinger som ikke er offentlige. Rommet ble i eldre tid også kalt skrudhus.
I den romersk-katolske kirke kalles klokkeren eller kirketjeneren sakristan, det vil si «den som fører oppsyn med sakristiet».
Porsanger Boligbyggelag

Porsanger Boligbyggelag var et boligbyggelag som opererer i Porsanger i Finnmark og ble etablert 16. oktober 1978. I 2010 fusjonerte laget med Alta Boligbyggelag.
Boligbyggelaget hadde 99 medlemmer og forvalteet 46 boliger i 2 borettslag.
Porsanger Boligbyggelag var en del av Norske Boligbyggelags Landsforbund (NBBL).
Bathyphantes setiger

Utseende

Bathyphantes setiger er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Nasjonal kompetansetjeneste for hodepine

Nasjonal kompetansetjeneste for hodepine (NKH) er en nasjonal tjeneste som staten har lagt til Nevroklinikken (Nevro øst) ved St. Olavs hospital i Trondheim. Sykehuset er universitetssykehus og inngår i Norges teknisk-naturvitenskapelige universitet (NTNU).
NKH skal bygge opp og spre kompetanse om utredning og behandling av ulike former for hodepine. Målgruppen er helsepersonell i spesialist- og primærhelsetjenesten, pasienter og befolkningen generelt. Tjenesten driver forskning og deltar i forskningsnettverk. Tjenesten skal bidra til implementering av kunnskapsbasert praksis og at det etableres standardiserte forløp for utredning og behandling av hodepine. Tjenesten har som mål å bygge opp kompetanse i alle helseregioner slik at det etableres faglige nettverk som på sikt kan overta og videreføre dette arbeidet lokalt.
NKH foretar en årlig oppdatering av sidene om hodepine i NevroNEL, som benyttes av nevrologer og primærleger fra hele landet. NevroNEL inneholder informasjon om de ulike hodepinetypene.

Nasjonalt kvalitetsregister for alvorlige primære hodepiner

Nasjonalt kvalitetsregister for alvorlige primære hodepiner er et register som skal gi pasienter med alvorlige primære hodepiner (TACs) likeverdig tilgang til behandling, samt å sikre kvaliteten av diagnostikk, behandling og oppfølging og legge til rette for forskning. Personer som kommer med i dette må gi skriftlig samtykke til det og ha kontakt med en nevrologisk avdeling eller privatpraktiserende nevrolog, ha en sikker diagnose satt av en nevrolog, og være over 18 år gammel.
Bare pasienter som har fått stilt diagnosen ved en nevrologisk avdeling på et sykehus eller av en kvalifisert praktiserende nevrolog, kan bli inkludert i registeret, forutsatt at man er over 18 år gammel og gir sitt skriftlige samtykke til det.